SKARLATINA

**Skarlatina – ūmi bakterijų sukelta užkrečiamoji liga, pasireiškianti karščiavimu, intoksikacija, tonzilių uždegimu bei kūno bėrimu.**

Skarlatina dažniausiai užsikrečiama sąlyčio metu su sergančio žmogaus seilėmis, nosies gleivėmis ar įkvėpus lašelių, kuriuos skleidžia užsikrėtęs asmuo kosėdamas arba čiaudėdamas. Užsikrėsti galima geriant ar valgant iš sergančio asmens stiklinės, lėkštės ir pan. Retais atvejais skarlatina užsikrėsti galima netiesioginio kontakto būdu per kvėpavimo išskyromis užterštus aplinkos daiktus.

**Ką turi žinoti vaikų ugdymo įstaigų darbuotojai ir tėveliai**

* Pastebėjus galimus skarlatinos požymius, susirgusįjį būtina izoliuoti, pranešti vaiko tėvams ir rekomenduoti kreiptis į asmens sveikatos priežiūros įstaigą.
* Nuo paskutinio skarlatinos vaikų ugdymo įstaigoje atvejo išaiškinimo privaloma septynias dienas stebėti grupę lankančių vaikų sveikatos būklę.
* Grupėje ne trumpiau kaip septynias dienas nuo paskutinio nustatyto susirgimo skarlatina vykdyti nuolatinį valymą ir dezinfekciją. Vaikų ugdymo įstaigose dirbantys specialistai turi užtikrinti, kad drėgnu būdu, naudojant buitines dezinfekuojančias priemones, būtų valomi sanitariniai įrenginiai, žaislai, valomos ir kuo dažniau vėdinamos patalpos. Taip pat būtina valyti ir dezinfekuoti ligonio aplinkos daiktus bei patalynę. Profilaktinių priemonių vykdymo laikotarpiu grupėje rekomenduojama nenaudoti minkštų žaislų ir kilimų.

**Ką turi žinoti vaikų ugdymo įstaigų darbuotojai ir tėveliai**

* Grupę lankančių vaikų tėvus informuoti apie įtariamus susirgimus skarlatina bei reikalingas profilaktikos priemones namų aplinkoje. Informuoti grupės tėvus, kad pastebėjus pirmuosius ligos požymius, vaikas nebūtų vedamas į vaikų ugdymo įstaigą ir laiku būtų kreipiamasi į asmens sveikatos priežiūros įstaigą.
* Į vaikų ugdymo įstaigą priimti tik visiškai pasveikusį ir neturintį užkrečiamųjų ligų požymių vaiką.
* Tėveliai ir ugdymo įstaigų darbuotojai turi ugdyti vaikų asmens higienos įgūdžius ir užtikrinti kosėjimo ir čiaudėjimo etiketo reikalavimų vykdymą.



**Karščiavimas 39–40 °C**

**Smulkus bėrimas (nuo krūtinės galūnių link, parausta veidas)**



**Pilvo skausmas, vėmimas**

**Gerklės skausmas, sunkumas ryjant**

**Padidėję kaklo limfmazgiai, paraudusios tonzilės**

**Avietinės spalvos liežuvis su apnašomis**

****

**Parengė:**

**Nacionalinio visuomenės sveikatos centro prie Sveikatos apsaugos ministerijos**

**Klaipėdos departamentas**

Liepų g. 17, Klaipėda, tel. 8 46 41 03 34, el. p. klaipeda@nvsc.lt